open-index/open-wikipedia-markdown huggingface dataset:
Jeroen Bleekemolen

**Jeroen Bleekemolen** (s. 23. lokakuuta 1981 Heemstede, Pohjois-Hollanti) on alankomaalainen autourheilija.  Hän on entisen Formula 1 -kuljettajan, Michael Bleekemolenin, poika.

Bleekemolen ajoi kausilla 2006–2007 ja 2007–2008 A1 Grand Prix -sarjassa Alankomaiden autokunnassa. Ensimmäisellä kaudellaan hän saavutti yhden voiton. Bleekemolen ajaa myös Porsche Supercup -sarjassa, jossa ajaa myös hänen veljensä Sebastiaan Bleekemolen.

## Lähteet

## Aiheesta muualla

* Jeroen Bleekemolenin viralliset kotisivut
James D. Halsell

**James Donald Halsell, Jr.** (s. 29. syyskuuta 1956) on Yhdysvaltain ilmavoimien upseeri ja entinen NASAn astronautti. Hän on viiden sukkulalennon veteraani. Hänen on sanottu rakastavan leijumista nollapainovoimassa. 

Halsell syntyi ja kasvoi West Monroessa, Louisianassa. Hän opiskeli ilmavoimien akatemiassa. Koelentäjäksi koulutuksen jälkeen, hän työskenteli F-4, F-16 ja SR-71 koneilla. Halsell valittiin astronauttikandidaatiksi 1990 opetettiin sukkulalentäjäksi. Hän ohjasi lentoja STS-65 (1994) ja STS-74 (1995), ja komensi lentoja STS-83, STS-94 (1997) ja STS-101 (2000). 

Hän siirtyi NASAlta marraskuussa 2006 ATK Launch Systemsille Utahiin.

## Aiheesta muualla
* NASA Biography
*Spacefacts biography of James D. Halsell
Kuun pimeä puoli

**Kuun pimeä puoli: Suomalaisia ihmissusinovelleja** on Juri Nummelinin toimittama novellikokoelma. Kirjan on julkaissut  Jalava vuonna 2013.

Perinteisten synkkien metsämaisemien lisäksi ihmissusi käyskentelee näissä kertomuksissa myös kaupungissa. Hän ei välttämättä ole yhtä verenhimoinen kuin kauhukertomuksissa on totuttu näkemään.

Kirjassa on novellien lisäksi artikkelit:
* Juri Nummelin: Ihmissuden historiaa
* Merja Leppälahti: Kansanperinteen ihmissusi

## Sisällys
;Lähde
* Kirsti Ellilä: Herra Helanderin tehtävä
* Harri István Mäki: Kuin susiveljet
* Matti Kurikka: Vironsusi
* Tuomas Saloranta: Kaatolupa
* Johanna Sinisalo:  Kuun pimeä puoli
* Miina Supinen: Kuka pelkää susimiestä?
* Jan Salminen:  Juhannusaatto
* Jussi Katajala:  Jos lähtee sutta karkuun
* Hanna-Riikka Kuisma: Täysikuu
* Rene Kita: Ulf Lupunen: mainosmies
* Erkki Harri: Salakaatoja
* Jari Tammi: Ratsastajat
* Christine Thorel: Aitan lukko
* Heikki Nevala: Yöjuna
* Sari Peltoniemi:  Kotiseutuni
* Tapani Bagge: Kaulapanta
* Jussi K. Niemelä: Suojamuurit
* Juha-Pekka Koskinen: Kaitakasvoinen maisteri
* Merja Leppälahti: Täysikuun lapsi
* Markus Harju: Susi ihmiselle
* Saara Henriksson: Tehtaanpuiston hirviö
* Vesa Sisättö: Linja-autonkuljettajan kevät
* Anne Leinonen: Tuonenkalma: surmansuitset
* Tiina Raevaara: Pikku punahilkka

## Lähteet
Parvin Ardalan

**Parvin Ardalan** (s. 1967 Teheran, Iran) on iranilainen naisten oikeuksia ajava aktivisti, kirjailija ja journalisti. Hän sai vuonna 2007 Olof Palme -palkinnon kamppailustaan miesten ja naisten yhtäläisten oikeuksien puolesta Iranissa. 1990-luvulla Ardalan perusti yhdessä muun muassa Noshin Ahmadi Khorasanin kanssa Naisten kulttuurikeskuksen (*Markaz-e Farhangi-ye Zanan*), jossa on analysoitu ja dokumentoitu Iranin naisten oikeuksia. Vuodesta 2005 järjestö on Ardalanin johdolla julkaissut Iranin ensimmäistä naisten oikeuksiin keskittyvää lehteä, *Zanestania*. Huolimatta jatkuvasta sensuurin uhasta – lehti joutuu toistamiseen ilmestymään uudella nimellä – toimitus on käsitellyt avioliittoa, prostituutiota, koulutusta, AIDSia ja naisiin kohdistuvaa väkivaltaa.

## Lähteet

## Aiheesta muualla
* Ardalanin palkintopuhe Youtubessa
Marco Pinotti

**Marco Pinotti** (s. 25. helmikuuta 1976 Osio Sotto, Bergamon maakunta, Italia) on italialainen maantiepyöräilijä, joka kilpaili ammattilaisena vuosina 1999–2013.

Pinotti tunnetaan erityisesti hyvänä aika-ajajana. Hän sijoittui Italian aika-ajomestaruuskilpailuissa kolmen parhaan joukkoon vuosina 2004–2013 vuotta 2011 lukuun ottamatta. Italian aika-ajomestaruuden hän voitti vuosina 2005, 2007, 2008, 2009, 2010 ja 2013. Vuonna 2007 hän sijoittui alun perin toiseksi, mutta julistettiin voittajaksi alkuperäisen voittajan Luca Ascanin jäätyä kilpailun jälkeen kiinni EPO-hormonin käytöstä.

Pinotti kantoi vuoden 2007 Italian ympäriajossa kokonaiskilpailun johtajan maglia rosa -paitaa neljän etapin ajan sen jälkeen, kun oli sijoittunut irtiottokumppaninsa Luis Felipe Laverden jälkeen toiseksi kilpailun kuudennella etapilla.

## Saavutuksia

;1998
:Maantiepyöräilyn alle 23-v. EM-kilpailut, aika-ajossa hopeaa
;1999
:GP d'Europe (parina Raivis Belohvoščiks), voitto
;2000
:Puolan ympäriajo, 5. etapin voitto
:Maantiepyöräilyn MM-kilpailut, aika-ajossa kymmenes
;2001
:Ranskan ympäriajo, 15. etapilla toinen
;2003
:Baskimaan ympäriajo, mäkikirikilpailun ja 4. etapin voitto
;2005
:Italian aika-ajomestaruus
;2006
:Italian ympäriajo, 11. etapilla (aika-ajo) kolmas
;2007
:Italian ympäriajo, kokonaiskilpailussa kahdeksastoista, 6. etapilla toinen, neljä päivää maglia rosa -paidassa
:Italian aika-ajomestaruus (sai mestaruuden Luca Ascanin jäätyä kiinni dopingtestissä)
:Maantiepyöräilyn MM-kilpailut, aika-ajossa neljästoista
;2008
:Tour de Romandie, kokonaiskilpailussa kolmas
:Italian ympäriajo, 21. etapin (henkilökohtainen aika-ajo) voitto
:Italian aika-ajomestaruus
:Irlannin ympäriajo, kokonaiskilpailun voitto
:Maantiepyöräilyn MM-kilpailut, aika-ajossa kolmastoista
;2009
:Baskimaan ympäriajo, 5. etapin voitto
:Italian ympäriajo, 15. etapilla kolmas
:Italian aika-ajomestaruus
:Tour of Missouri, kokonaiskilpailussa kolmas
:MM-kilpailut, aika-ajossa viides
;2010
:Baskimaan ympäriajo, kokonaiskilpailussa viides
:Tour de Romandie, prologin voitto
:Italian ympäriajo, kokonaiskilpailussa yhdeksäs, 21. etapilla (aika-ajo) toinen
:Italian aika-ajomestaruus
;2011
:Tirreno–Adriatico, kokonaiskilpailussa kuudes
:Tour de Romandie, kokonaiskilpailussa neljäs
:Italian ympäriajo, 18. etapilla toinen
;2012
:Baskimaan ympäriajo, sprinttikilpailun voitto
:Italian ympäriajo, 21. etapin (aika-ajo) voitto
:Itävallan ympäriajo, 7. etapin (aika-ajo) voitto
:Olympialaisert, aika-ajossa viides
:MM-kilpailut, joukkueaika-ajossa hopeaa
;2013
:Italian aika-ajomestaruus
:MM-kilpailut, aika-ajossa seitsemäs

## Lähteet

## Aiheesta muualla
*Fanisivusto
Tariq Ramadan

**Tariq Said Ramadan** (s. 26. syyskuuta 1962) on sveitsiläinen islamintutkija. Hänen isoisänsä oli Muslimiveljeskunnan egyptiläinen perustaja Hassan al-Banna. Ramadan on työssään keskittynyt ennen kaikkea muslimien asemaan nyky-Euroopassa. Hän ylsi 58. sijalle Maailman intellektuellit 2005 -äänestyksessä.

Ramadan on entinen Oxfordin yliopiston professori.

Ramadan ei hyväksy jihadistijärjestö Isisin julistamaa islamilaista kalifaattia. Ramadan katsoo, että Koraanin sana *jihad* pitää oikeammin kääntää sanalla "yrittää". Se viittasi siihen, että muslimien tuli vastustaa itsekkäiden tahojen valheita ja terroria; heidän piti olla kärsivällisiä. Suurinta *jihadia* Koraanissa oli siksi sydänten *jihad* itsekkyyttä vastaan*.* Koraani opettaa, että vaikka sodankäyntiä tulee välttää aina kun mahdollista, se on joskus eettisesti välttämätöntä vastauksena ekspansionismiin ja sortoon. Muhammed ei ollut hyökkäilevä sodanlietsoja vaan korosti aina ystävällisyyttä, suvaitsevaisuutta ja armoa.

Ramadanin oli määrä puhua Helsingin yliopiston keskustelutilaisuudessa 10. marraskuuta 2017, mutta tapahtuma siirrettiin, kun kaksi ranskalaisnaista syytti Ramadania raiskauksesta. Ramadan oli vieraillut Suomessa viimeksi 2006, jolloin visiitti synnytti kohua Ramadanin Muslimiveljeskuntaan liittyvien yhteyksien vuoksi. Hän on ollut vapaana takuita vastaan, kun hänestä tehtiin vuonna 2019 rikosilmoitus raiskauksesta, joka tapahtui 2014.

## Valittuja teoksia
* *Arab Awakening*, 2012. 
* *The Quest for Meaning: Developing A Philosophy of Pluralism*, 2010. 
* *What I Believe*, 2009. 
* *Radical Reform: Islamic Ethics and Liberation*, 2009. 
* *In the Footsteps of the Prophet: Lessons from the Life of Muhammad*, 2007. 
* *Western Muslims and the future of Islam*, 2004. 
* *Islam, the West, and the Challenge of Modernity*, 2001. 
* *To Be a European Muslim*, 1999. 

## Lähteet
* 

### Viitteet

## Aiheesta muualla
*Tariq Ramadan: 'ISIL is not Islamic  Aljazeeran haastattelu (Lähetetty 11.10.2014)
*Tariq Ramadanin oma sivusto 
*Tariq Ramadanin audio- ja video- luentoja Halal Tube
*Tariq Ramadan: Mitä merkitsee käsite "maltillinen" muslimi
*Tariq Ramadan influences – Tariq Ramadanin oma video 
*Change is possible after Tunisia,but Egypt is different, Nina zu zu Fürstenbergin haastattelee, Reset-dialogi kulttuurien vuorovaikutuksesta
*VIDEO: "We cannot accept a dogmatic interpretation of Islam", Reset-dialogi kulttuurien vuorovaikutuksesta
*VIDEO: "Shari'a and Democracy in Arab Constitutions", Tariq Ramadanin keskustelu Abdullahi Ahmed An-Na'imin kanssa, Reset-dialogi kulttuurien vuorovaikutuksesta
Forefather

**Forefather** on vuonna 1997 perustettu brittiläinen kahden jäsenen black metal -yhtye. Se toimii nykyään Seven Kingdoms -nimisen levy-yhtiön alaisuudessa. Yhtye on julkaissut toiminta-aikanaan kuusi kokopitkää albumia, joista viimeisimmän, *Steadfastin*, 11. helmikuuta 2008. Yhtyeen sanoitukset käsittelevät anglosaksista historiaa, kansallista ylpeyttä sekä keskiaikaa.

## Diskografia
### Kokopitkät
* 
* 
* 
* 
* 
* 
* 
* 
* 

## Lähteet

## Aiheesta muualta
* Yhtyeen kotisivut
* 
* 
*
Christopher Wood (käsikirjoittaja)

**Christopher Wood ** (5. marraskuuta 1935 Lontoo – 17. lokakuuta 2015) oli englantilainen kirjailija ja elokuvakäsikirjoittaja. Hän käsikirjoitti muun muassa kaksi James Bond -elokuvaa, *[[007 rakastettuni]]* ja *[[Kuuraketti]]*, Ian Flemingin romaanien pohjalta.

## Lähteet
Darwin College

**Darwin College** on yksi Cambridgen yliopiston 31&nbsp;collegesta. Darwin College on tarkoitettu jatko-opiskelijoille.

College perustettiin vuonna 1964 Trinity Collegen, St. John's Collegen ja Gonville and Caius Collegen aloitteesta. College perustettiin Charles Darwinin jälkeläisten entisen kodin paikalle ja nimettiin suvun kunniaksi.

Collegen opiskelijoita ovat olleet muun muassa Nobel-palkittu lääketieteen tutkija Elizabeth H. Blackburn ja etologi Dian Fossey.

## Lähteet

## Aiheesta muualla
Auric Goldfinger

**Auric Goldfinger** on fiktiivinen roisto James Bond -romaanissa *[[007 ja Kultasormi (kirja)|Kultasormi]]* ja sen pohjalta tehdyssä elokuvassa *[[007 ja Kultasormi]]*.

”Auric” tarkoittaa englannin kielessä kultaista. Hahmon sukunimen Ian Fleming sanotaan lainneen naapuriltaan arkkitehti Ernő Goldfingeriltä, koska kirjailija ei pitänyt siitä että oikea Goldfinger purkautti viktoriaanisia taloja ja rakennutti niiden paikalle tornitaloja. Vuonna 1965 *[[Forbes]]* ja *[[The New York Times]]* -lehdissä julkaistujen artikkeleiden mukaan hahmon esikuvana oli ollut liikemies Charles W. Engelhard, Jr.

## Kirjan Goldfinger
*Kultasormi*-romaanissa Auric Goldfinger on 42-vuotias ekspatriaatti joka muutti 20-vuotiaana, vuonna 1937, Riiasta. Hänellä on siniset silmät ja punaiset hiukset. Goldfinger yrittää ryöstää Fort Knoxia ja Bondin tehtäväksi tulee estää se. Goldfingerin henkivartija on Oddjob.

## Elokuvan Goldfinger
Elokuvassa Goldfingeriä esittää Gert Fröbe, mutta koska Fröbe ei osannut englantia, hänen esitystään dubattiin Michael Collinsin äänellä. Saksalaisessa versiossa Fröbe dubbasi itseään takaisin.

## Lähteet
Toni Livers

**Toni Livers** (s. 2. kesäkuuta 1983 Ilanz) on sveitsiläinen maastohiihtäjä, joka on kilpaillut maailmancup-tasolla kaudesta 2003–2004 lähtien.

Livers sijoittui Torinon olympialaisissa 2006 50 kilometrillä 32:nneksi. Seuraavan vuoden Sapporon MM-kisoissa hän sijoittui takaa-ajossa yhdeksänneksi. Liberecin MM-kilpailuissa 2009 hän oli 50 kilometrillä neljästoista. Vancouverin olympialaisissa 2010 hän sijoittui 15&nbsp;kilometrin vapaan hiihtotavan kilpailussa 12:nneksi. Falunin MM-kilpailuissa 2015 hän oli 15 kilometrin vapaan kilpailussa viidestoista.

Ensimmäisen voittonsa, ja toistaiseksi ainoan palkintokorokepaikkansa maailmancupissa, hän saavutti voitettuaan 15 kilometrin vapaan tyylin kilpailun Davosissa 3. helmikuuta 2007.

Livers edustaa Gardes Frontière -seuraa.

## Lähteet
* 

### Viitteet
Anania Širakatsi

**Anania Širakatsi** (; 610–685) oli armenialainen tieteilijä. Häntä pidetään maansa luonnontieteiden ja eksaktien tieteiden perustajana. Hän edisti muun muassa matematiikkaa ja maantiedettä. 

Širakatsin mukaan on nimetty yliopistoja sekä Anania Širakatsi -mitali ja painettu muistokolikko. 

## Lähteet
Arto Järvinen

**Arto Järvinen** (s. 8. kesäkuuta 1979 Pirkkala) on Teräs­betonin kitaristi ja taustalaulaja. Järvisen innoittajiin kuuluvat mm. Manowar ja Megadeth. Hän kirjoittaa osan Teräsbetonin kappaleista, ja poikkeaa tyyliltään Jarkko Aholasta ja Viljo Rantasesta: Järvisen kappaleet ovat eeppisempiä ja sankarihenkisempiä. Myrskyntuoja-albumilla Järvisen kirjoittamia kappaleita ovat *Kuumilla porteilla*, *Paha Sanoo*, ja *Seiso Suorassa*.

## Lähteet
GoldenEye: Rogue Agent

**GoldenEye: Rogue Agent** on EA Los Angelesin kehittämä ja Electronic Artsin julkaisema James Bond -maailmaan perustuva ensimmäisen persoonan ammuntapeli. Peli julkaistiin vuonna 2004 PlayStation 2:lle, Xboxille ja Nintendo GameCubelle sekä seuraavana vuonna Nintendo DS:lle. Nimestään huolimatta peli ei liity mitenkään vuoden 1995 Bond-elokuvaan tai sen pohjalta tehtyyn videopeliin.

Pelissä ohjataan MI6:sta erotettua GoldenEye-nimistä agenttia, joka on liittynyt Auric Goldfingerin joukkoihin taistelemaan tämän arkkivihollista Tohtori Nota vastaan.

## Ääninäyttelijät

## Aiheesta muualla
*
Viljo Rantanen

**Viljo Rantanen** (s. 29. elokuuta 1982 Äetsä) on Teräs­betonin kitaristi ja taustalaulaja. Hän kuuluu myös yhtyeisiin *Burning Winter*, *The Coveralls* ja *All Rise*. Lisäksi hän julkaisee silloin tällöin soolobiisejä ja on ollut myös No talent-yhtyeessä mukana aikoinaan.

Omien soolobiisien lisäksi hän on toiminut lauluntekijänä yhtyeille Teräsbetoni, Burning Winter ja All Rise. Bänditoiminnan lisäksi hän nykyään esiintyy myös trubaduurina. Rantasen kasaama Teräksen varjo-yhtye julkaisi V. Rantanen ja Teräksen varjo-EP:n 10 joulukuuta 2021.

## Lähteet

## Aiheesta muualla
* Viljo Rantasen Linkedin-profiili
* Vili Rantanen Facebookissa
* Vili Rantasen YouTube-kanava
King’s College (Cambridge)

**King’s College** on yksi Cambridgen yliopiston 31&nbsp;collegesta, viralliselta nimeltään **The King’s College of Our Lady and St Nicholas in Cambridge**. Collegen perusti Englannin kuningas Henrik VI vuonna 1441. Se valmistui vasta Henrik VII:n ja Henrik VIII:n rahoituksen turvin 1544, mutta Henrik VI on se perustaja, jota muistetaan esimerkiksi *Founder’s Feastissa*.

Alun perin collegeen hyväksyttiin opiskelemaan vain poikia, jotka olivat käyneet Henrik VI:n perustaman Eton Collegen. Vasta vuonna 1865 ensimmäinen muusta oppilaitoksesta tullut opiskelija hyväksyttiin King’s Collegeen. Yhteys Etoniin on edelleen tiivis; vuosittain jaetaan Etonin päättäneelle opiskelijalle stipendi, joka on tarkoitettu opintoihin King’s Collegessa. 

Collegen kappeli on  goottilaista tyyliä. Kappelissa on Rubensin maalaus *Kolmen kuninkaan kumarrus* ja maailman suurin viuhkaholvi. King’s Collegen kappeli on Cambridgen tunnetuimpia maamerkkejä.

Vuosisatojen varrella collegessa on ollut monia merkittäviä opiskelijoita ja opettajia. Alan Turing ja John Maynard Keynes olivat molemmissa rooleissa, Zadie Smith ja Salman Rushdie vain opiskelijoina.

## King’s Collegen kuoro
King’s Collegen maailmankuulu kuoro tunnetaan muun muassa BBC:n jokavuotisesta jouluaaton radio-ohjelmasta *A Festival of Nine Lessons and Carols*, joka on lähetetty vuodesta 1928 alkaen suorana lähetyksenä King’s Collegen kappelista. Kuoron muodostavat 16 King’s Collegen koulussa opiskelevaa poikaa () sekä 16 King’s Collegen opiskelijaa, joista 14 on kuorostipendillä opiskelevia mieslaulajia () ja kaksi urkuristipendillä opiskelevia urkujensoittajia ().

## Lähteet

## Aiheesta muualla
Lick Library

**Lick Library** on Internetissä toimiva yritys, joka tuottaa opetusmateriaalia kitaran, bassokitaran ja rumpujen soittoon.

Materiaalia on muun muassa videomuodossa Lick Libraryn kotisivuilla, minkä lisäksi yritys on julkaissut paljon DVD:itä. Videoissa näytetään, kuinka tietyn artistin tai genren kappaleita soitetaan nuotti nuotilta. Eräs suosituimmista DVD-sarjoista on ”Learn to play...” -sarja. Tuotteita pystyy ostamaan Lick Libraryn kotisivujen lisäksi monesta muusta nettikaupasta, kuten Amazon.com -sivustolta. Suomessa DVD-tuotteita on mahdollista lainata monesta kirjastosta.

Lick Libraryn opettajia ovat muun muassa Stuart Bull, Danny Gill ja Jamie Humphries. Lick Library on osa palkittua Total Accuracy -yritystä, jota Stuart Bull oli perustamassa 1990-luvun alussa.

## Lähteet

## Aiheesta muualla
* LickLibrary.com
* Lick Libraryn YouTube-kanava
Jason Bateman

**Jason Kent Bateman** (s. 14. tammikuuta 1969 Rye, New York) on yhdysvaltalainen näyttelijä, ohjaaja ja tuottaja.

Bateman aloitti näyttelijänuransa jo lapsena suositussa televisiosarjassa *[[Pieni talo preerialla (televisiosarja)|Pieni talo preerialla]]* James Ingallsin roolissa. 1980-luvulla hän näytteli lukuisissa tilannekomediasarjoissa. Nykyään hänet muistetaan parhaiten Michael Bluthin roolista televisiosarjassa *[[Sukuvika]]*, jota tehtiin vuosina 2003–2006. Bateman voitti Michael Bluthin roolistaan Golden Globen vuonna 2005. Television lisäksi hän on näytellyt useissa elokuvissa, kuten *[[Radalla (elokuva)|Radalla]]* (*The Sweetest Thing*, 2002), *[[Starsky & Hutch (elokuva)|Starsky & Hutch]]* (2004), *[[Juno (elokuva)|Juno]]* (2007), *[[The Ex (vuoden 2006 elokuva)|The Ex]]* (2007), *[[Vaihtamalla paranee]]* (2010), *[[The Change-Up]]* (2011) ja *[[Zootropolis – eläinten kaupunki]]* (2016).

Batemanin ensimmäinen merkittävä rooli vakavassa draamassa on pääosa Marty Byrdinä televisiosarjassa *[[Ozark (televisiosarja)|Ozark]]* (2017), jossa hän toimii myös tuottajana ja yhtenä ohjaajista. Hänet palkittiin vuonna 2018 roolistaan parhaan miespääosan SAG-palkinnolla, ja vuonna 2019 parhaan ohjauksen Primetime Emmy -palkinnolla.

Bateman on naimisissa Paul Ankan tyttären Amanda Ankan kanssa. Pariskunnalla on kaksi tytärtä.

## Filmografiaa

## Lähteet

## Aiheesta muualla

* 
* Jason Bateman NNDB:ssä
Christ’s College

**Christ’s College** on yksi Cambridgen yliopiston 31&nbsp;collegesta. 

Pappi William Byngham perusti Christ's Collegea edeltäneen *God's House*-nimisen instituution alun perin vuonna 1437. God's House joutui vuonna 1446 muuttamaan kuningas Henrik VI:n uuden projektin King's Collegen tieltä. God's House aloitti uudella paikallaan vuonna 1448 ja sai samana vuonna toimintaluvan kuninkaalta. College saavutti nykyisen muotonsa Englannin kuninkaan Henrik VII:n äidin Lady Margaret Beaufortin laajennusten jälkeen vuonna 1505, jolloin se myös nimettiin uudelleen Christ's Collegeksi. Kuninkaallisen erioikeuden collegen uudelleenperustamiseksi myönsi Henrik VII ja Lady Margaret Beaufortia on siitä lähtien muistettu collegen perustajana. Tästä syystä collegen perustamisvuotena pidetään vuotta 1505.

## Kuuluisia alumneja ja opettajia
* Ralph Cudworth, filosofi, Cambridgen platonisti
* Charles Darwin, luonnontieteilijä
* James Meade, taloustieteilijä
* John Milton, runoilija, liberaalifilosofi
* William Paley, teologi
* Alexander R. Todd, kemisti

## Lähteet

## Aiheesta muualla
Dinkan kieli

**Dinkan kieli** on nilosaharalainen kieli, jota puhutaan Etelä-Sudanissa. Kieltä puhuu 1&nbsp;365&nbsp;900 ihmistä, ja se jakaantuu viiteen päämurrealueeseen. Kieltä kirjoitetaan latinalaisin aakkosin. Dinkan kieli on tooninen kieli eli sävelkorko vaikuttaa merkitykseen.

## Lähteet

## Aiheesta muualla

*OpenRoad page on Dinka 
*Dinka Language Institute (Australia) (DLIA) multilingual site on Dinka, including in Dinka 
*SIL page on Dinka "macrolanguage" (access to SIL & *Ethnologue* pages)
*PanAfrican L10n page on Dinka
*Dinka alphabet on Answer.com
*Dinka Language Institute (Australia)
Brigadeführer

**Brigadeführer** oli vuosina 1932–1945 käytössä ollut SS:n sotilasarvo, joka vastasi lähinnä Wehrmachtin kenraalimajuria. Arvo oli käytössä myös SA-joukoissa.

Arvo otettiin käyttöön SS:n laajentuessa tarpeeksi suureksi, jotta se voitiin jakaa SS-prikaateihin (*SS-Brigaden*) ja se annettiin alkujaan niiden komentajille. Vuonna 1933 *SS-Brigaden* nimitykseksi vaihdettiin *SS-Abschnitte*, mutta komentajien arvonimi säilyi ennallaan. Alun perin Brigadeführerin arvo sijoittui *Oberführerin* ja *Gruppenführerin* väliin. Waffen-SS:n ja Ordnungspolizein myötä Brigadeführer rinnastettiin kenraalimajuriin.  

Brigadeführerin kauluslaatan malli muutettiin vuonna 1942 *Oberstgruppenführer* -arvon käyttöönoton myötä. Brigadeführerit käyttivät asevoimien kenraalimajurin olkamerkkejä. 

## Brigadeführerin arvoon kohonneita
* Josef Bühler
* Bronislav Kaminski
* Otto Kumm
* Wilhelm Mohnke
* Walter Schellenberg
* Edmund Veesenmayer
* Ernst von Weizsäcker

## Katso myös
* SS-arvot
William Forsell Kirby

**William Forsell Kirby** (14. tammikuuta 1844 Leicester – 20. marraskuuta 1912 Lontoo) oli brittiläinen hyönteistutkija. Hän käänsi Kalevalan englanniksi vuonna 1907.

Kirby valittiin Royal Dublin Societyn museon kuraattoriksi vuonna 1867. Vuonna 1879 Kirby siirtyi Natural History Museumiin assistentiksi edesmenneen Frederick Smithin tilalle. Hän vetäytyi toimestaan vuonna 1909.

Kirby kirjoitti osan teoksesta *Fauna Boreali-Americana* (1829–1837). Hän kirjoitti perhoskirjan *Synonymic Catalogue of Diurnal Lepidoptera* (1871), *Rhopalocera Exotica* (1887–1897), *Elementary Text-book of Entomology* ja useita luetteloita.

## Lähteet
* 

### Viitteet
Linnean Society

**Linnean Society of London** (*Lontoon Linné-seura*) on taksonomian ja luonnonhistorian tutkimusseura. Se on perustettu vuonna 1788 ja on maailman vanhin aktiivinen biologian alan tiedeseura. Nimensä se sai ruotsalaiselta luonnonhistorioitsijalta Carl von Linnéltä. Linnean Societyn perustaja oli kasvitieteilijä James Edward Smith.

Seura julkaisee lehtiä *Zoological Journal*, *The Biological Journal*, *The Botanical Journal* ja *The Linnean*, järjestää konferensseja ja ylläpitää Lontoossa yli 90&nbsp;000 luonnonhistorian alan kirjojen ja julkaisujen kokoelmaa.

Seura jakaa vuosittain yleensä kahdelle ansioituneelle tutkijalle Linné-mitalin, joka vuoteen 1976 tunnettiin Linnean Societyn kultamitalin nimellä. Ennen vuotta 1958 tavallisesti vain yksi tutkija vuodessa palkittiin.

## Lähteet

## Aiheesta muualla

* Seuran kotisivu
Tanja Ostojić

**Tanja Ostojić** (s. 1972 Jugoslavia) on serbialainen feministinen performanssitaiteilija. Hän työskentelee pääosin Belgradissa.

## "EU Panties"
Loppuvuodesta 2005 Ostojić sai julkisuutta Euroopassa hänen Gustave Courbet'n kuuluisasta maalauksesta *[[L’Origine du monde]]* (*[[Maailman alkuperä]]*) tekemänsä satiirisen julisteen "EU Panties" myötä.  Ostojićin versio esitteli hänen oman haarovälinsä David Rychin valokuvaamana, mutta puettuna sinisiin alushousuihin, jotka on viimeistelty EU-tähdillä. Kuva on tarkoitettu ironiseksi vihjaukseksi siitä, että muualta tulevat naiset ovat tervetulleita Eurooppaan ainoastaan suostuessaan riisumaan alushousunsa.

Muiden teosten ohella Ostojićin juliste valittiin näyttelyyn, jolla kampanjoitiin Itävallan EU-presidenttiyden puolesta. Wieniläinen *[[Kronen Zeitung]]*-lehti nostatti julisteesta kohun ilmaisten tuohtumuksensa siitä, että valtio rahoitti sen mielestä pornografiaa ja tuoden julki huolensa Itävallan julkisuuskuvasta maailmalla. Monien puolueiden huolestuneet poliitikot liittyivät nopeasti teoksen vastustajiin ja juliste vedettiin pois kampanjasta. Siitä lähtien jo vuoden 2005 aikana useaan kertaan nimettömänä esitelty teos on yleisesti tunnettu nimellä "EU Panties".

## Aikaisemmat teokset

Ostojićin pääteema on "EU:n röyhkeys" kun EU esittää erilaisia vaatimuksia Kaakkois-Euroopan maille, jotta nämä hyväksyttäisiin EU:n jäseniksi. Euroopan kaakkoisosissa asuville, erityisesti naisille, EU-kansalaisuuden saaminen on usein mahdollista ainoastaan avioliiton kautta, minkä Ostojić näkee yhtenä prostituution muodoista.  Vuodesta 2000 vuoteen 2003 Ostojić painotti tätä internetperformanssissaan, joka tunnetaan nimellä "Looking for a husband with EU-passport". Ostojić esiintyi siinä pää kaljuksi ajettuna muistuttaen sosialistisen ajan vankia. Teos johti yllättäen reaalimaailmassa avioliittoon kölniläisen taiteilijan kanssa, josta Ostojić erosi vuonna 2005 tekemällä erostakin samanlaisen performanssin.

## Aiheesta muualla
*Läpileikkaus Ostojićin urasta. Web Archive 16.7.2011 (*Datum*-lehti 2006). 
*''Kronen Zeitungin'' kansi. Web Archive 27.9.2007 (alun perin 30. joulukuuta 2005. 
*Deutsche Welle: Austria Drops "Porno" Posters From Sex-ed up EU Campaign 
*Ostojićin kuva. Web Archive 27.9.2007 (Ostojić kuvassa vasemmalla).
BBC One

**BBC One** (entinen **BBC Television Service**) on maailman vanhin säännöllisesti lähettävä televisiokanava. Se kuuluu Britannian yleisradioyhtiö BBC:lle. Kanavalla aloitettiin säännölliset lähetykset 2. marraskuuta 1936. Televisiomonopolia se piti aina syyskuuhun 1955 asti, jolloin ITV aloitti lähetyksensä Lontoon alueella. BBC One sai nykyisen  nimensä, kun yhtiön toinen kanava BBC Two aloitti toimintansa vuonna 1964. Kanavan vuosibudjetti (vuonna 2012) on 1,166 miljardia puntaa. BBC One, kuten muutkin BBC:n kanavat, rahoitetaan pelkästään tv-lupamaksuilla.
Geron krusifiksi

**Geron krusifiksi** (, rak. 969 - 976) on varhaisin tunnettu kuvaus Kristuksen kärsimyksestä ristillä, sillä aikaisemmissa krusifikseissa pyrittiin kuvaamaan kärsimyksen sijaan aiheen sakramentaalista merkitystä. Krusifiksi sijaitsee Kölnin tuomiokirkossa Saksassa, ja se valmistui aikoinaan Kölnin arkkipiispa Geron tilauksesta, mistä se on saanut nimensä. Se on rakennettu tammesta, ja se on 187 cm korkea.

## Lähteet
Antonio Beccadelli

**Antonio** "Il Panormita" **Beccadelli** (1394 Palermo – 19. kesäkuuta 1471 Napoli) oli italialainen runoilija ja kronikoitsija. Hän astui Aragonian Alfonso V:n palvelukseen Napolissa vuonna 1434. 

Beccadelli tunnetaan parhaiten 81:n latinankielisen epigrammin kokoomateoksesta *Hermaphroditus* (1425). Hän sai opetusta Gasparinus Bergamolaiselta. 

## Lähteet
Niccolò Antonio Zingarelli

**Niccolò Antonio Zingarelli** (4. huhtikuuta 1752 – 5. toukokuuta 1837) oli italialainen säveltäjä. Hän syntyi Napolissa ja oli juuri saapunut Pariisiin, kun joutui pakenemaan vallankumouksen jaloista vuonna 1790. 

Zingarelli toimi kuoromestarina Sikstuksen kappelissa ja Napolin katedraalissa. Hän johti myös Napolin konservatoriota. Hänen johdollaan opiskelivat muiden muassa Vincenzo Bellini ja Saverio Mercadante.

Zingarelli tunnetaan lähinnä oopperasäveltäjänä. Hän kuitenkin loi myös laajan määrän uskonnollisia teoksia.

## Lähteet
Porvoon keskuskenttä

**Porvoon keskuskenttä** on nurmipohjainen urheilukenttä Porvoossa. Se toimii muun muassa amerikkalaisen jalkapallon Vaahteraliigassa pelaavan Porvoon Butchersin sekä jalkapallon naisten kakkosessa pelaavan FC Futura Naisten kotikenttänä. Lisäksi siellä pelaa jalkapallojoukkue FC Futura. Yleisurheilukäyttöä varten kentältä löytyy myös kuusi juoksurataa.
Ensaïmada

**Ensaïmada** () on mallorcalainen leivonnainen, jonka koko ja täytteet vaihtelevat.

Legendan mukaan Ensaïmada syntyi inkvisition ollessa pahimmillaan. Sen sisältämän sianrasvan avulla juutalaiset ja muslimit voitiin helposti erottaa kristityistä. 

Euroopan unioni on myöntänyt Ensaïmadalle nimisuojan, ja nimeä saa käyttää vain, jos täyttää tietyt komission asettamat kriteerit.

## Lähteet
Jaakko I (Aragonia)

**Jaakko I Valloittaja** (); (2. helmikuuta 1208 – 27. heinäkuuta 1276) oli Aragonian kuningas vuosina 1213–1276.

Jaakko I on keskiaikaisista Aragonian kuninkaista tunnetuin. Hän laajensi valtakuntaansa Baleaareille ja Valenciaan.

Jaakon isä Pietari II kuoli ristiretkellä pojan ollessa viisivuotias. Jaakko kasvoi Temppeliherrain ritarikunnan suojeluksessa Monzonissa, ja isosetä Sancho Roussilon hoiti sijaishallitsijan tehtäviä vuoteen 1218 asti. Silloin aateliset syrjäyttivät sijaishallitsijan, ja nuori kuningas joutui taistelemaan asemansa ja joskus henkensäkin puolesta. Virallisesti hän nousi valaistuimelle vuonna 1227 ja alkoi heti suunnitella valtakunnan laajentamista.

Jaakko valloitti ensin Baleaarien saaret yksi kerrallaan ja karkotti sitten saraseenit Valenciasta vuonna 1238.

Jaakko I oli naimisissa kaksi kertaa: Vuonna 1221 solmittu liitto Eleonoora Kastilialaisen kanssa päättyi eroon. Toinen puoliso unkarilainen prinsessa Violanta Unkarilainen synnytti useita lapsia. Jaakkoa seurasi kuninkaana hänen poikansa Pietari III. Tytär prinsessa Violante (1236–1300/1301) avioitui vuonna 1249 Kastilian kuningas Alfonso X:n kanssa.

Jaakko I suosi katalaanin kieltä ja kirjoitti sillä omasta elämästään kronikan *[[Llibre dels fets]]*. Hän edisti olennaisella tavalla aikansa katalaaninkielisen kirjallisuuden leviämistä. Hän ihaili varsinkin proosaa – toisin kuin poikansa Pietari III, joka oli runouden ystävä.

## Lähteet
Xu Zhimo

**Xu Zhimo** (, pinyin: Xú Zhìmó; 15. tammikuuta 1897 – 19. marraskuuta 1931) oli kiinalainen runoilija ja vieraskielisen kirjallisuuden kääntäjä. 

Opiskeltuaan Pekingin yliopistossa Xu lähti vuonna 1918 Yhdysvaltoihin ja vuonna 1920 Britanniaan. Hän palasi Kiinaan vuonna 1922 ja nousi vähitellen yhdeksi aikansa johtavista nimistä. 

Xu kuoli 34-vuotiaana lento-onnettomuudessa matkalla Nanjingistä Pekingiin.
Phil Anderson

**Philip Grant "Phil" Anderson** (s. 20. maaliskuuta 1958) on entinen australialainen maantiepyöräilijä, joka vuonna 1981 sai ensimmäisenä ei-eurooppalaisena maillot jaunen Ranskan ympäriajossa. Hän piti maillot jaunea myös vuonna 1982, jolloin hän sai lisäksi maillot blanc'n.

Anderson voitti muun muassa Amstel Gold Racen 1983 ja Pariisi–Toursin 1986. 

Anderson sai 26. tammikuuta 1987 Australian ritarikunnan mitalin.

## Lähteet
Dietrich Thurau

**Dietrich Thurau** (s. 9. marraskuuta 1954) on saksalainen maantiepyöräilijä. Hän piti maillot jaunea ja voitti maillot blanc'n, prologin sekä neljä etappia Ranskan ympäriajossa 1977. Kokonaiskilpailussa hän sijoittui viidenneksi.

Thurau voitti maantiepyöräilyn maailmanmestaruuskilpailuissa kaksi hopeamitalia vuosina 1977 ja 1979. Hän voitti Züri-Metzgeten 1978 sekä Saksan ympäriajon ja Liège–Bastogne–Liège-ajon 1979. 

Thurau ylsi lisäksi pistekilpailun voittoon Espanjan ympäriajossa 1976. 

## Lähteet
Epäilys

**Epäilys** voi viitata seuraaviin:

**[[Doubt – Epäilys]]*, yhdysvaltalainen draamaelokuva
**[[Epäilys (kirja)|Epäilys]]*, Stephenie Meyerin kirjoittama fantasiaromaani
**[[Twilight – Epäilys]]*, Meyerin romaaniin perustuva elokuva.
Yoshiko Ōtaka

**Yoshiko Ōtaka** (; 12. helmikuuta 1920 Fushun, Mantšuria – 7. syyskuuta 2014 Tokio) oli japanilainen laulaja, näyttelijä ja poliitikko. Kiinaksi hänen käyttämänsä nimi oli **Li Xianglan** (jap. Ri Kōran) ja englanniksi **Shirley Yamaguchi**.

Ōtaka syntyi Fushunissa, Mantšuriassa, ja aloitti uransa juuri Kiinassa. Toisen maailmansodan jälkeen hänet pidätettiin yhteistyöstä japanilaisten kanssa; maanpetostuomio ei kuitenkaan ollut mahdollinen, sillä hän ei ollut Kiinan kansalainen.

Ōtaka jatkoi uraansa Japanissa, Hongkongissa ja Yhdysvalloissa. Viimeksi mainitussa hän esiintyi muun muassa elokuvassa *House of Bamboo* (1955). Hän tuli tunnetuksi myös muusikonkyvyillään; hän tulkitsi muun muassa laulun ”Lan guei ji ji”.

Japanissa Ōtaka eteni aina parlamentin ylähuoneeseen, jossa hän istui liberaalidemokraattina kahdeksantoista vuoden ajan. Hän jatkoi myös showuraansa esimerkiksi juontajana toimimalla.

Ōtaka kuoli kotonaan Tokiossa 94-vuotiaana 7. syyskuuta 2014 sydämen vajaatoimintaan.

## Lähteet

## Aiheesta muualla

*
Zhou Xuan

**Zhou Xuan** (; 1. elokuuta 1918 – 22. syyskuuta 1957) oli kiinalainen näyttelijä ja laulaja. Hän esiintyi uransa aikana lukuisissa elokuvissa, joiden joukossa oli *Kadun enkeli* (1937). 

Zhoun yksityiselämä ei ollut helppoa, ja paineiden vuoksi elokuvaura sitten lopulta päättyi. Hän ei enää elänyt pitkään, vaan kuoli syyskuussa 1957 aivokuumeeseen shanghailaisessa sairaalassa.

Zhoun laulukieli oli mandariini. Hänen elämästään on tehty hongkongilainen televisioversio.

## Lähteet

## Aiheesta muualla
*
On an Island

**On an Island** on Pink Floyd -yhtyeen kitaristi-laulajan David Gilmourin kolmas sooloalbumi, joka julkaistiin 6. maaliskuuta 2006 Gilmourin täyttäessä 60 vuotta. Albumi nousi Suomen virallisen listan sijalle 4.

Sanoitukset kaikkiin levyn kappaleisiin yhtä lukuun ottamatta on tehnyt Gilmourin journalistivaimo Polly Samson.

## Kappaleet
#
#
#
#
#
#
#
#
#
#

## Arvostelut
* Metacritic: 67/100
* AllMusic: 
* Desibeli.net: 
* The Guardian: 
* PopMatters: 
* Rolling Stone: 
* Soundi: 

## Lähteet
Stratigrafia

**Stratigrafia** (latinan sanoista *stratum*, "kerros" ja *graphia*, "tutkimusala") on geologisten muodostumien ajoittamista sekä toistensa suhteen että absoluuttisesti. Ajoittamisen avulla pyritään saamaan kokonaiskuva planeetan kiinteän kuoren muuttumisesta ajan kuluessa ja edelleen ymmärtämään kuorta muokanneita prosesseja.

Stratigrafiassa pyritään havaitsemaan planeetan kuoren eri yksiköt (esim. meteoriittikraatterit, vulkaaniset purkausjäljet, tektoniikka) ja huomioimaan niiden päällekkäisyydet: vanhempi muodostuma on jäänyt samalla alueella sattuneen uudemman muokkauksen alle. Pintaa muokkaavat tapahtumat voivat olla toisistaan riippuvaisia (tapahtuvat tietyssä järjestyksessä, esimerkiksi suuri kraateritörmäys, joka aiheuttaa sekundäärisiä törmäyksiä sekä vulkaanista toimintaa törmäysaltaaseen) tai riippumattomia, jolloin eri prosessit voivat vaikuttaa samanaikaisesti (esim. planeetan vulkaaninen toiminta ja samaan aikaan tapahtunut meteoritörmäys).

Stratigrafiaa hyödynnetään myös arkeologiassa, missä sillä tarkoitetaan kulttuurikerroksessa erottuvien maakerrosten ja rakennusjäännösten keskinäistä järjestystä ja suhdetta toisiinsa.

## Lähteet

## Aiheesta muualla
*International Commission on Stratigraphy
Olivia d’Abo

**Olivia Jane d’Abo** (s. 22. tammikuuta 1969) on brittiläinen laulaja-lauluntekijä ja näyttelijä.

D’Abo on näytellyt esimerkiksi vuoden 1984 elokuvassa *[[Conan hävittäjä]]* prinsessa Jehnnan roolin ja vuonna 2005 elokuvassa *[[Live Nude Girls]]*. Hän on esiintynyt vakituisena näyttelijänä muun muassa televisiosarjoissa *[[Kesä 68]]* (1988–1993) ja *[[Kova laki: Rikollinen mieli]]* vuosina 2002–2011. Hän oli äänenä *[[Ultimate Avengers]]issa* (2006) ja sen jatko-osassa. D’Abo teki Broadway-debyyttinsä vuonna 2005, kun hän näytteli yhtä Pigeonin sisaruksista (Gwendolyn Pigeon) Neil Simonin näytelmässä *[[The Odd Couple]]*. Hän on myös laulanut Jon Bon Jovin albumilla *[[This Left Feels Right]]*.

D'Abo on Mike d’Abon tytär ja Maryam d’Abon serkku.

## Lähteet

## Aiheesta muualla
* Olivia d’Abon kotisivut 
*
RK Gorenje

**Rokometni Klub Gorenje** on slovenialainen käsipalloseura. Sen kotikaupunkina on Velenje. Seura pelaa Slovenian korkeimmalla sarjatasolla, 1. liigassa. RK Golenjen pelivärit ovat keltainen ja musta. 

## Aiheesta muualla

* Virallinen kotisivu
Ottolainen taide

**Ottolainen taide** on Euroopassa vallinnut taiteen tyylikausi, jolloin pyrittiin tietoisesti elvyttämään karolingisen renessanssin tyyli ja jota keisari Otto I Suuri tuki voimakkaasti. Ottolaisen taiteen kausi kesti Otto Suuren ja hänen jälkeläistensä valtakauden 936–1056, ja sitä seurasi taiteessa romaaninen tyyli.

## Kuvataide
Ottolaisessa taiteessa pyrittiin entistä voimakkaammin tunneperäiseen ilmaisuun. Tällöin alkoivat yleistyä uudenlaiset liturgiset kirjat perikoopit, ja toisin kuin karolingisissa käsikirjoituksissa, perikoopeissa kuvattiin muotokuvien ja symbolien sijasta kohtauksia Kristuksen elämästä. Kohtaukset oli järjestetty kirkkovuoden juhlapyhien mukaisesti, ja niiden kuvausta innoitti bysanttilainen taide.

## Arkkitehtuuri

Ottolaiseen arkkitehtuuriin kuuluvat olennaisena osana vaikuttavat länsiköt niiden karolingisen alkuperän takia. Esimerkiksi Otto I:n nuorimman veljen arkkipiispa Brunon vuonna 980 Kölniin rakennuttama St. Pantaleonin luostarikirkko sekä piispa Bernwardin suunnittelema Hildesheimin Mikaelinkirkko noudattavat pohjakaavaltaan tätä perinnettä. Näiden ottolaisten kirkkojen pohjakaavoissa yhtä suuriin matemaattisiin neliöihin pohjautuva järjestelmä yhdistää rakennuksen eri osia: esimerkiksi keskilaiva muodostuu kolmesta neliöstä, joiden kulmissa on pilarit ja välissä pylväät, joita yhdistävät arkadikaaret, kun taas varhaiskristillisessä taiteessa keskilaivaa reunustivat monotoniset pylväsrivistöt.

Mikaelinkirkko on monissa kohdin koristeltu korkeilla reliefeillä. Muun muassa yhtä pylväistä kiertää spiraalina reliefinauha, jossa on kuvia Kristuksen elämästä ja jonka tekijää ovat ilmeisesti innoittaneet  Roomassa sijaitsevat Trajanuksen ja Marcus Aureliuksen pylväät. Myös pronssisissa ovissa on reliefejä, joissa on kohtauksia Vanhasta ja Uudesta testamentista. Ottolaisena aikana tällaiset aiheet oli esitetty hyvin ihmisläheisesti ja dramaattisesti, eikä alastomien vartaloiden kuvaus ole enää yhteydessä klassisen tradition herooisuuteen vaan pyrkii kömpelyydellään ennemminkin korostamaan hengen haurautta.

## Lähteet
* 

### Viitteet

## Aiheesta muualla
Nadia Dajani

**Nadia Dajani** (s. 26. joulukuuta 1965) on yhdysvaltalainen näyttelijä, joka esiintyi muun muassa elokuvassa *Happy Accidents* (2000). Hänet on nähty myös televisiosarjoissa, joiden joukossa on *Emily's Reasons Why Not*. Nadia Dajani on myös ollut mukana suositussa tv-sarjassa Sinkkuelämää 5. tuotantokaudella Nina Katzin roolissa. 

## Aiheesta muualla
*
Jouni Kinnunen

**Jouni Tapio Kinnunen** (s. 21. toukokuuta 1983 Oulu) on suomalainen ampumahiihtäjä.

Kinnunen kilpaili ensimmäisen kerran aikuisten arvokilpailuissa Oberhofin MM-kisoissa 2004, jossa hän sijoittui sprintissä 70:nneksi ja viestissä kuudenneksitoista. Kaikki lajit mukaan lukien arvokilpailuissa Kinnusen paras sijoitus arvokisoissa on viestin kahdestoista tila Hochfilzenin MM-kisoissa 2005 – henkilökohtaisesti Anterselvan 2007 MM-kisojen takaa-ajon 42:n tila. Olympialaisiin hän ei ole osallistunut. Koscieliskon juniorien MM-kilpailuissa 2003 Kinnunen voitti normaalimatkan mestaruuden ennen Miroslav Matiaskoa ja Ondřej Moravecia. SM-tasolta Kinnunen on voittanut useita mitaleja.

Kinnunen debytoi maailmancup-tasolla kaudella 2001–2002. Hän on yltänyt kerran osakilpailussa pistesijalle: 30:nneksi sprinttikilpailussa Beitostølenissä kaudella 2004–2005.

Kinnunen edustaa Oulun Hiihtoseuraa.

## Lähteet
*
Mike d’Abo

**Mike d’Abo** (s. 1. maaliskuuta 1944) on brittiläinen rockmuusikko, joka tunnetaan muun muassa 1960-luvun Manfred Mann -yhtyeestä. Hän liittyi siihen alkuperäisen laulajan Paul Jonesin korvaajaksi vuonna 1966. Ennen Manfred Mannia D’Abo lauloi yhtyeessä A Band of Angels.

D’Abo kirjoitti vuonna 1967 kappaleen ”Handbags and Gladrags”, josta tuli myöhemmin hitti Stereophonicsin esittämänä, ja tunnetaan myös brittiläisen *[[Konttori (brittiläinen televisiosarja)|Konttori]]*-televisiosarjan tunnusmusiikkina. Hän on myös näytellyt jonkin verran.

D’Abo on ollut kolmesti naimisissa ja hänellä on yhteensä viisi lasta. Näyttelijä Olivia d’Abo on hänen tyttärensä ensimmäisestä avioliitosta.

## Lähteet
Patrick Leonard

**Patrick Raymond Leonard** on yhdysvaltalainen lauluntekijä, kosketinsoittaja ja tuottaja. Hänet tunnetaan varsinkin yhteistyöstä, jota hän on tehnyt Madonnan kanssa (mm. ”Like a Prayer”, ”La Isla Bonita” ja ”Frozen”).

Leonard on työskennellyt myös useille muille suosituille artisteille ja kokoonpanoille, kuten Pink Floydille ja Natalie Imbruglialle. Lisäksi hän on tehnyt musiikkia elokuviin.
Drago Vuković

**Drago Vuković** (s. 3. elokuuta 1983 Split, Kroatian ST, Jugoslavia) on kroatialainen käsipalloilija ja olympiavoittaja. Hän kuului Kroatian maajoukkueeseen, joka voitti olympiakultaa Ateenassa 2004. Pekingin olympialaisissa 2008 tuloksena oli neljäs sija ja Lontoon olympialaisissa 2012 pronssimitali. Vuković saavutti MM-pronssia Espanjan MM-kilpailuissa 2013. Hän saavutti EM-hopeaa Norjan EM-kilpailuissa 2008 ja Itävallan EM-kilpailuissa 2010 sekä EM-pronssia Serbian EM-kilpailuissa 2012.

Seurajoukkuetasolla Vuković edusti muun muassa slovenialaista RK Gorenjea ja pelasi sen jälkeen Saksassa.

## Lähteet

## Aiheesta muualla
Michael Dibdin

**Michael Dibdin**  (21. maaliskuuta 1947, Wolverhampton, Englanti – 30. maaliskuuta, 2007, Seattle, Washington) oli englantilainen salapoliisikirjailija. Hänet tunnetaan parhaiten italialaisen Aurelio Zenin dekkareista, jonka lisäksi häneltä ilmestyi seitsemän muutakin kirjaa. Dibdin sai Suomen dekkariseuran ulkomaisen jännityskirjallisuuden kunniakirjan vuonna 1997 "merkittävästä ja monipuolisesta tuitannosta".

## Aurelio Zenin sarja

* Ratking (Rottakuningas, 1988)
* Vendetta (Verikosto, 1990)
* Cabal (Salaseura, 1992)
* Dead Lagoon (Kuollut laguuni, 1994)
* Cosi Fan Tutti (Cosi Fan Tutti, 1996)
* A Long Finish (Loppusilaus, 1998)
* Blood Rain (Verisade, 1999)
* And Then You Die (Ja sitten kuolet, 2002)
* Medusa (ei vielä suomennettu, 2003)
* Back to Bologna (ei vielä suomennettu, 2005)
* End Games (ei vielä suomennettu, 2007 *ilmestyi postuumisti kirjailijan kuoleman jälkeen*) 

## Lähteet

## Aiheesta muualla
* Michael Dibdinin muistokirjoitus Helsingin Sanomissa
* Tietoja Dibdinistä suomeksi
Yuan Muzhi

**Yuan Muzhi** (; 3. maaliskuuta 1909 – 30. tammikuuta 1978) oli kiinalainen elokuvaohjaaja ja -käsikirjoittaja sekä näyttelijä. Hänet tunnetaan muun muassa *Kadun enkelistä* (1937), jonka pääosassa nähtiin Zhou Xuan.

## Aiheesta muualla
*
Torgrim Eggen

**Torgrim Eggen** (s. 29. lokakuuta 1958 Oslo) on norjalainen kirjailija, journalisti ja muusikko. Hän toimi aiemmin Nye Takter-, Arbeiderbladet-, Beat- ja Dagbladet -lehtien toimittajana ja työskenteli myös ilmaislehti Natt&Dagin päätoimittajana. Eggen on lisäksi soittanut bassoa The Cut -yhtyeessä.

## Teokset
* 1991 – *Nisser & Dverge* – satiirinen kulttuuritietosanakirja, laadittu yhdessä Herman Willisin ja Hans-Olav Thyvoldin kanssa.
* 1992 – *Gjeld* – romaani.
* 1995 – *Hilal* – romaani.
* 1996 – *Internett for tvilere* – opas.
* 1997 – *Den nye Dylan* – romaani.
* 1999 – *Larmen og vreden : guide til de 100 mest nødvendige rockplatene*, kirjoitettu yhdessä Sindre Kartvedtin kanssa, kuvittaja Steffen Kverneland.
* 2000 – *Pynt* – romaani.
* 2002 – *Duften av Havana* – teos sikareista ja sikareidenpoltosta, kuvittaja Rolf M. Aagaard.
* 2003 – *Trynefaktoren* – romaani.
* 2004 – *Farlig godt : fortellinger om verdens beste råvarer*, kirjoitettu yhdessä Jan Omdahlin kanssa, kuvittaja Knut Bry.
* 2006 – *Hermanas* – romaani.
* 2007 – *Manhattan. Historier om New York* – romaani.
* 2019 - *Axel. Fra smokken til Ovnen. Storyen om Axel Jensen*.

### Suomennettuja teoksia
* *Sisustaja* – romaani, Gummerus 2005. 
* *Pärstäkerroin* – romaani, Gummerus 2006.
* *Kaksoset* - romaani, Gummerus 2008.

## Lähteet

## Aiheesta muualla

* Torgrim Eggenin kotisivut
* Torgrim Eggen Gummerus Kustannuksen sivuilla
Sally Yeh

**Sally Yeh** (; s. 30. syyskuuta 1961 Taipei, Taiwan) on hongkongilainen poplaulaja ja näyttelijä. Hän syntyi Taipeissa, Taiwanilla, ja asui lapsuudessaan Kanadassa. 

Yeh on alkuperäislevytysten lisäksi tehnyt coverversioita länsimaisista menestyskappaleista. 

Yeh esiintyi valkokankaalla ensimmäisen kerran vuonna 1980 elokuvassa *Honest Little Ma*. Muita elokuvia, joissa Yeh on esiintynyt ovat *[[Peking Opera Blues]]* (1986) ja *[[The Killer]]* (1989). 

## Lähteet

## Aiheesta muualla
* Sally Yeh kotisivut
*
The Sims 2: Kaupunkikämppä

**The Sims 2: Kaupunkikämppä** () on syksyllä 2008 julkaistu The Sims 2 -pelin kahdeksas ja samalla viimeinen lisäosa.

Tässä lisäosassa simit voivat asua kerrostalossa ja maksaa vuokraa. Vuokralla asuessa on mahdollisuus hankkia kämppäkaveri, joka maksaa osan vuokrasta. Lisäosassa myös naapurit vaikuttavat simien elämään. Pelissä simit voivat myös harjoittaa taikuutta, kuten alkuperäisessä *[[The Sims: Taikaa]]* -lisäosassa.

## Lähteet

## Aiheesta muualla
* Viralliset kotisivut
Jarkko Kauppinen

**Jarkko Kauppinen** (s. 6. huhtikuuta 1982 Vieremä) on suomalainen uransa lopettanut ampumahiihtäjä ja Suomen Ampumahiihtoliiton lajipäällikkö.

SM-tasolta Kauppinen on voittanut useita mestaruuksia ja mitaleja. Aikuisten arvokilpailuihin hän on osallistunut kuudesti: vuosina 2007, 2008, 2011, 2012 ja 2013 MM-kilpailuihin sekä vuonna 2014 Sotšin talviolympialaisiin. Kauppisen paras sijoitus on viestin 14. sija Östersundista 2008 ja yksilötasolla 10 km sprintin 38. sija Nove Mestossa 2013. Sotšissa hän oli sprintissä 78:s.

Kauppinen aloitti ampumahiihdon harrastamisen vuonna 1996 ja hiihti ensimmäisen maailmancupinsa Östersundissa kaudella 2001–2002. Ensimmäiset pisteensä (sijoitus 40 joukkoon) hän saavutti kaudella 2007–2008 oltuaan 21:s Anterselvan sprinttikilpailussa. Hän ylsi samalla kaudella pisteille myös Anterselvan takaa-ajossa ja Oslon sprintissä. Kymmenen parhaan joukkoon hän sijoittui ensimmäisen kerran marraskuussa 2012 oltuaan Östersundin 20 kilometrin kilpailussa kymmenes nolla-ammunnalla. 

Kauppinen edustaa ampumahiihdossa Iisalmen Visaa ja maastohiihdossa Ski Jyväskylää.

## Lähteet
* 

### Viitteet
Zhao Dan

**Zhao Dan** (; 27. kesäkuuta 1915 – 10. lokakuuta 1980) oli kiinalainen näyttelijä. Hän esiintyi muun muassa Yuan Muzhin elokuvassa *Katuenkeli* (1937). 

Myöhemmin Zhao teki huomattavaa yhteistyötä elokuvaohjaaja Zheng Junlin kanssa. Hän kuoli Pekingissä 65-vuotiaana. 

## Aiheesta muualla
*
Rele Kosunen

**Heikki Juha Kalervo ”Rele” Kosunen** (30. heinäkuuta 1962 Varkaus – kesäkuu 2023 Varkaus) oli suomalainen muusikko ja viihdetaiteilija. Kosunen näytteli Uudessa Iloisessa Teatterissa 1987–1994, ja toimi myös taustalaulajana. Kosusen ensimmäinen puoliso oli laulaja Leena Nilsson, joka myös sanoitti Kosusen kappaleen "Kuunpoika". Pariskunnalla oli poika joka kuoli 30-vuotiaana vuonna 2015. Kosunen avioitui uudelleen vuonna 2021.

Kosusen isä oli varkautelainen muusikko Svante Kosunen.

Kosunen sai 1990-luvulla vankeustuomion hasiksen salakuljetuksesta.

## Lähteet
Conchin tasavalta

**Conchin tasavalta** on protestina itsenäiseksi itsensä julistanut mikrovaltio Floridassa Yhdysvalloissa. Alue julistautui itsenäiseksi 23. huhtikuuta 1982 ja on sen jälkeen viettänyt itsenäisyyspäivää 23. huhtikuuta. Alueen pinta-ala on 15,4 km². Alue julkaisi jonkin aikaa jopa omaa rahayksikköä: Conchin dollaria.

## Aiheesta muualla
*Conch Republicin viralliset sivut   
*www.conchrepublicstore.com 
*Conchin dollari 
*Informaatiota Conchin tasavallasta
Epopeus

**Epopeus** () oli kreikkalaisessa mytologiassa Poseidonin ja Kanaken poika. Hänen kuolevaisena isänään pidetään Aloeusta. Hänen sisaruksensa olivat Hopleus, Nereus, Aloeus, Triops ja Ifimedeia.

## Sikyonin kuningas
Koraxin, Sikyonin kuninkaan kuoltua lapsettomana, Epopeus saapui Thessaliasta ja otti vallan itselleen. Toisen kerronnan mukaan jo hänen isänsä Aloeus oli hallinnut maata, joka siihen aikaan tunnettiin Asopiana. Bounoksen, Korintin kuninkaan, kuoltua Epopeus laajensi valtansa myös Korinttiin.

## Antiope Sikyonissa
Epopeus otti luoksensa Antiopen, joka oli hänelle raskaana. Toisen muunnelman mukaan Antiope odotti lasta Zeukselle ja pakeni isäänsä Nykteusta peläten Thebasta Sikyoniin.

Ensimmäisen version mukaan Nykteus ryhtyi tämän seurauksena sotaan Epopeusta vastaan, ja seuranneessa kaksinkamppailussa molemmat haavoittuivat vakavasti. Nykteus palasi takaisin Thebaan, jossa hän pyysi ennen kuolemaansa veljeään Lykosta vapauttamaan Antiope. Epopeus puolestaan rakensi temppelin Pallas Athenelle voiton kunniaksi, mutta laiminlöi haavojensa hoidon ja kuoli. Ennen kuin Lykos ehti taistelemaan Sikyonia vastaan, luovutti Lamedon, Epopeuksen seuraaja, Antiopen takaisin.

Toisen tradition mukaan Nykteus surmasi itsensä häpeästä käskettyään ensin veljeään vapauttamaan tyttärensä.  Lykos surmasi Epopeuksen, kukisti Sikyonin ja vei Antiopen mukanaan takaisin Thebaan. Paluumatkan aikana Antiope synnytti kaksoset Amfionin ja Zethoksen, joiden maallinen isä Epopeus oli.

## Muuta
Yksi Epopeuksen pojista, Marathon, pakeni Attikaan isänsä väkivaltaisuuden vuoksi, eikä palannut sieltä ennen isänsä kuolemaa. Hänen isänsä hauta sijaitsi kaupungin portilla.

## Lähteet
Cai Chusheng

**Cai Chusheng** (; 12. tammikuuta 1906 – 15. heinäkuuta 1968) oli kiinalainen elokuvaohjaaja. Hänet muistetaan varsinkin elokuvasta *Xīn nǚ xìng* (*New Women*, 1935), jossa Ruan Lingyu esiintyi hieman ennen itsemurhaansa. 

## Aiheesta muualla
*